ישיבת מליאה, כנסת 17, פרוטוקול מספר הישיבה החמישים-ושתיים של הכנסת השבע-עשרה, 2006-10-31 00:00

יצחק אהרונוביץ': אחר-צהריים טובים לכם.

יצחק אהרונוביץ': אני מתכבד לפתוח את ישיבת הכנסת.

יצחק אהרונוביץ': היום יום שלישי, ט' בחשוון התשס"ז, 31 באוקטובר 2006.

יצחק אהרונוביץ': הודעה למזכיר הכנסת, בבקשה.

ברשות יושב-ראש הישיבה, הנני מתכבד להודיעכם, כי הונחה היום על שולחן הכנסת החלטת ועדת האתיקה בקובלנה של חברת הכנסת לימור לבנת נגד חבר הכנסת דוד טל.

תודה רבה.

יצחק אהרונוביץ': תודה.

יצחק אהרונוביץ': חברי הכנסת, הסעיף הראשון על סדר-היום: נאומים בני דקה.

יצחק אהרונוביץ': אני מזכיר שכל חבר כנסת שמבקש להתייחס לנושא כלשהו, יוכל לקבל את רשות הדיבור במסגרת זמן של דקה אחת.

יצחק אהרונוביץ': חברי הכנסת המעוניינים יירשמו באמצעות מערכת ההפעלה האלקטרונית, שגם תקבע את סדר הדוברים.

יצחק אהרונוביץ': כל מי שרוצה להירשם, שיסמן.

יצחק אהרונוביץ': חברת הכנסת קולט אביטל, בבקשה.

קולט אביטל: אדוני היושב-ראש, חברי חברי הכנסת, אני רוצה להתייחס לחדשות שקראנו הבוקר בעיתון על כך שהרמטכ"ל החליט למנות שורה שלמה של מינויים, מפקדי אוגדות, כל אותם מפקדי אוגדות שנתונים עכשיו בחקירה באשר לתפקודם בלבנון.

קולט אביטל: אני חושבת שמן הדין היה להמתין לתוצאות התחקיר הביטחוני לפני שהוא ממליץ על קידומם או על שיבוצם בתפקידים מבצעיים אחרים.

קולט אביטל: אני רוצה לפנות לשר הביטחון, כיוון שלו הסמכות בעניין הזה, לאשר או לא את המינויים, להשעות את הנושא הזה עד לסוף הבירור.

קולט אביטל: אני חושבת שזה גם נכון, גם אתי, וגם הציבור צריך לדעת שצה"ל מתייחס ברצינות לכל אותן תקלות שכולנו יודעים שהיו.

קולט אביטל: תודה רבה.

יצחק אהרונוביץ': תודה.

יצחק אהרונוביץ': חבר הכנסת אלסאנע, בבקשה.

טלב אלסאנע: אדוני היושב-ראש, חברי הכנסת, הבוקר הגיעו כוחות משטרה בליווי אנשי משרד הפנים – בוודאי שלא מתוך כוונה לבקר ולברך את המוסלמים לרגל חג אל-פיטר, ולא מתוך דאגה לבדוק את המוכנות לקראת החורף, אלא כדי להרוס להם את הבתים.

טלב אלסאנע: אני מתפלא על שמשרד הפנים, שצריך לאשר תוכניות מיתאר ולהעניק לאזרחים את הזכות לבנות על-פי חוק, ובכל מאודו - כל רצונו הוא להרוס לבדואים בנגב.

טלב אלסאנע: אני מדגיש שזה לבדואים, כי לא הורסים אצל היהודים.

טלב אלסאנע: אני לא רוצה שיהרסו לא אצל הבדואים ולא אצל היהודים, אלא שיפתרו את הבעיה ויאפשרו לאנשים להתגורר, ולא יותירו את הנשים והילדים ללא קורת-גג בחורף הסגרירי שהולך וקרב.

טלב אלסאנע: זו אחריות המדינה לדאוג לאזרחיה, ולא להפוך אותם להומלסים, אלא לבנות להם בתים.

טלב אלסאנע: הגיע הזמן להשמיע את הזעקה, הגיע הזמן שהכנסת כולה תתאחד סביב הקריאה לפתור את בעיית היישובים הלא-מוכרים בנגב באמצעות הכרה, אישור תוכניות מיתאר ומתן היתרי בנייה.

טלב אלסאנע: תודה רבה.

יצחק אהרונוביץ': תודה.

יצחק אהרונוביץ': חברת הכנסת סופה לנדבר, בבקשה.

סופה לנדבר: אדוני היושב-ראש, כנסת נכבדה, אני רוצה לנצל את ההזדמנות של נאומים בני דקה ולהתייחס לאימוץ במדינת ישראל.

סופה לנדבר: כולנו יודעים שלוועדה לפניות הציבור - ואני חושבת שגם לחברי הכנסת - פנו לא מעט אנשים שמעוניינים לאמץ.

סופה לנדבר: אנחנו יודעים שזוגות שאין להם ילדים, בשבילם זה אסון בפני עצמו.

סופה לנדבר: כאשר אנשים צריכים לאמץ, קורה שהם צריכים לשלם לעמותות שונות בין 15,000 ל-20,000 דולר.

סופה לנדבר: אני רוצה להציע לאותן משפחות שמבקשות לאמץ או שכבר אימצו לפנות לוועדה לפניות הציבור.

סופה לנדבר: אנחנו נעלה את העניין, ואני חושבת שנהיה מסוגלים למנוע מאנשים תשלומים דרך עמותות.

סופה לנדבר: אני חושבת שזה דבר מיותר, וצריך לעשות הכול כדי להקל על המשפחות האלה, שגם כך נמצאות בבעיה.

יצחק אהרונוביץ': תודה.

יצחק אהרונוביץ': חבר הכנסת יוסי ביילין, בבקשה.

יוסי ביילין: כבוד היושב-ראש, כנסת נכבדה, אני רוצה להצטרף בדברי ובתמיהתי לדברים שאמרה כאן חברת הכנסת קולט אביטל.

יוסי ביילין: נדהמתי, נדהמתי באמת, לשמוע הבוקר את הידיעה על המינוי של ראשי האוגדות.

יוסי ביילין: הממשלה החליטה על חקירה, לא כפי שאני הייתי רוצה, אבל היא החליטה על חקירה.

יוסי ביילין: יש חקירה בצבא, יש חקירה בוועדת החוץ והביטחון, יש חקירה אצל מבקר המדינה.

יוסי ביילין: ויום בהיר אחד, בלי הודעה מוקדמת, מחליט הרמטכ"ל, באיזו אטימות שאיננה ניתנת להסבר, לעשות את המינויים הללו.

יוסי ביילין: יכול להיות שהקצינים הללו הם בסדר גמור וכל ועדות החקירה יחליטו שהם תפקדו כרגיל - - -

- - -

יוסי ביילין: אני מוכרח לומר שזה אותו ראש, אותה תחושה, זו אותה אדישות למה שקורה מסביב.

יוסי ביילין: איזה מין בועה כזאת של עצמו.

יוסי ביילין: אני מצטרף לפנייה לשר הביטחון: בשום פנים ואופן, ולו לשם מראית עין של מינהל תקין, אין להעלות על הדעת לעשות את המינויים האלה בטרם יסתיימו החקירות.

יוסי ביילין: הייתי רוצה שתהיה ועדת חקירה ממלכתית, אבל גם אם זה לא תהיה - החקירות שמתקיימות עכשיו חייבות להסתיים לפני שיחליטו מי ימלאו את התפקידים החשובים האלה בצה"ל.

יצחק אהרונוביץ': תודה.

יצחק אהרונוביץ': חבר הכנסת הלפרט, ואחריו – חברת הכנסת תירוש.

אדוני היושב-ראש, כנסת נכבדה, מקרה מזעזע קרה לפני כמה ימים.

נערים בני 15 תקפו נער ומורה בבית-ספר.

הנער הצליח להימלט, אולם הם רדפו אחריו וגרמו לפציעתו.

הנער המותקף בן ה-14.5 הצליח לברוח לכיתת לימודיו, אלא שחבריו לא הסתפקו במה שאירע, גייסו חבר נוסף למשימה, והגיעו לכיתתו.

המורה, שניסתה להרגיע את הרוחות, ספגה גידופים וחבטות מהנערים התוקפים.

האירוע המזעזע פסק רק לאחר שהנערים הבינו שהמשטרה הוזעקה.

המקרה שהתפרסם הוא ללא ספק תוצאה של אווירת ההפקרות, המתירנות, של העדר חינוך לערכים וליראת שמים.

יצחק אהרונוביץ': תודה.

יצחק אהרונוביץ': חברת הכנסת , בבקשה.

יצחק אהרונוביץ': אחריה – חבר הכנסת בשארה.

אדוני היושב-ראש, כנסת נכבדה, אני מקפידה לעמוד כאן בימי ג' כדי להביא לסדר-היום נושא כזה או אחר, אקטואלי, אבל אני לא זוכרת שאי-פעם היו כל כך הרבה – מובן שהכול יחסי למספר המשתתפים – שביקשו לדבר על אותו נושא.

גם אני כיוונתי את דברי לנושא שהחלה בו חברת הכנסת קולט אביטל, באשר לאותה ידיעה שהולכים לקדם ארבעה מפקדי אוגדות שלחמו בלבנון.

ברשותכם, אני אקרא ארבע שורות שמסבירות את שיקול המטה הכללי לקדם את אותם המפקדים: "השיקולים המרכזיים אשר הנחו את פורום המטה הכללי והרמטכ"ל הם יכולות הפיקוד והמנהיגות בשדה הקרב, יציבות המערכת וגיבוי והבעת אמון, בדגש על מפקדים שנטלו חלק בלחימה".

קטונתי מלהביע דעה על איכות המפקדים.

יכול להיות שהם מצוינים, ויכול להיות שיוכח שהם גם פעלו מצוין.

אבל, מאחר שאנחנו באמצע ועדות חקירה למיניהן שבודקות את תפקודם, ובעורף או מנגד עומדים הורים שכולים רבים - ואזכיר רק את אביו של החייל, אני חושבת שיש אפילו כתבה שלו, יונתן איינהורן, אב שכול, שהביע זעם, ואני חושבת שהוא מוצדק, על כך שאף שיש סימנים שהיו ליקויים קשים בשדה הקרב, לוקחים את אותם מפקדים בטרם מיצו את הבדיקה והחקירה לגביהם ומקדמים אותם.

מבחינת ההורים השכולים, זו מעין סטירת לחי, או לא מעין סטירת לחי.

אני חושבת ששר הביטחון, שלפתחו יוצג המערך הזה, ההמלצה הזאת, צריך לשקול ברגישות ובאנושיות, נוסף על שיקולים מקצועיים.

תודה.

יצחק אהרונוביץ': תודה.

יצחק אהרונוביץ': חבר הכנסת , בבקשה.

יצחק אהרונוביץ': אחריו - חבר הכנסת אלדד.

אדוני היושב-ראש, חברי הכנסת, אתמול מצא את מותו, נהרג, ילד בן תשע מהנגב בתאונה שכולכם בטח קראתם עליה, באיזה כביש עפר אי שם - ופה "אי שם" ממש מתאים - בין ערד לחורה.

המקרה הזה חשף כמה דברים על כבישי עפר, על הסדרי הסעה לקויים.

היום יש שביתת הורים של כ-1,500 תלמידים בערערה וכו'.

כל זה ידוע וברור.

כך גם הנושאים של הנגב, מצב הבטיחות בבתי-הספר ובכבישים.

אנחנו חוזרים על זה ממש כמו להקה מאז נבחרנו לכנסת.

אבל, מה שהדליק אצלי אתמול נורה אדומה הוא, כמה אנחנו דנים בנושא הזה של סדרי בטיחות בהסעת תלמידים בכלל בארץ.

מה שראיתי אתמול, על משאיות ישנות וכו', בלי חגורות בטיחות - אני לא יודע בנוגע למגזר היהודי, אבל אני יודע שבמגזר הערבי כמעט כל מי שיש לו "פורד טרנזיט" יכול להסיע 20 תלמידים.

לדעתי, זה נושא שאומר דורשני ושצריך למצוא לו הסדר.

רשיון נהיגה ואוטו לא מספיקים בשביל להסיע תלמידים.

צריך למצוא איזה סידור לנושא הזה של בטיחות בזמן הסעת תלמידים, לרבות התנאים הדרושים בתוך האוטו או כלי ההסעה שמסיע תלמידים.

תודה רבה.

יצחק אהרונוביץ': תודה.

יצחק אהרונוביץ': חבר הכנסת אלדד, בבקשה.

יצחק אהרונוביץ': אחריו - חברת הכנסת .

אדוני היושב-ראש, חברי חברי הכנסת, בניגוד להרבה מחברי, אני דווקא מבקש לברך את תת-אלוף גל הירש על בחירתו לראש חטיבת התכנון האסטרטגי במטכ"ל.

כולנו מקווים שמעתה יוסר הערפל הבלתי-מדיד מזירת החיכוך העצימתי של שדה הקרב העתידי.

חתימתו הנמוכה של תת-אלוף הירש על המסמכים שהנחו את חיילי צה"ל להשתבללות תוך מיקסום יתרון החומר על הרוח ויתרון ההפתעה של הצב על אכילס יהוו את ההפתעה האסטרטגית שלנו במלחמה הבאה.

מינוי של מי שנכשל בזירה הטקטית למופקד על התכנון האסטרטגי בצה"ל נועד כמובן להכניס את האויב להלם תודעתי, תוך שילוב של תדהמה ובלבול.

הרי לא ייתכן שצה"ל באמת כזה.

אז מה, לכל הרוחות, הם מתכננים?

יצחק אהרונוביץ': תודה לחבר הכנסת אלדד.

יצחק אהרונוביץ': חברת הכנסת , בבקשה.

אדוני היושב-ראש, חברי הכנסת, אני מבקשת לנצל את הדקה שברשותי כדי להביע מחאה והסתייגות מהמתקפות העזות המומטרות בשבוע האחרון הן על מבקר המדינה, כבוד השופט בדימוס מיכה לינדנשטראוס, הן על החשב הכללי באוצר, ירון זליכה, ולאחרונה, הבעייתי מכול - עניין ניצב בורובסקי, הממונה על חקירות השחיתויות במשרד מבקר המדינה.

הביקורת כלפיהם והאמירות הקשות מושמעות מפי מקורבים ושלא מקורבים, וכל מטרתן להפחיד את האנשים האלה שעוסקים בחקר האמת ובחקר שחיתויות אצל צמרת המדינה, כפי שצריך להיעשות במדינה מתוקנת, לרפות את ידיהם ולעשות דיסקרדיטציה שלהם.

אני קוראת לכל מי שמבקר המדינה עוסק בחקירה שלו להפסיק להטיל רפש במוסד החשוב הזה לכולנו.

מדובר כאן לא בפגיעה אישית בפרסונות, אלא בסכנה אמיתית לשלטון החוק ולצביונה הדמוקרטי של מדינת ישראל.

הרפו מהמבקר, הרפו מבורובסקי, הרפו מהחשב הכללי, ותנו להם לעשות את עבודתם.

יצחק אהרונוביץ': תודה.

יצחק אהרונוביץ': חבר הכנסת ברכה, בבקשה.

אדוני היושב-ראש, רבותי חברי הכנסת, בהמשך לאותו אירוע טרגי בנגב, שבו נהרג הילד, היום הוגש לוועדת החינוך והתרבות הדוח של עמותת "בטרם", ושם מתגלה ששיעור תמותת הילדים בתאונות דרכים ובתאונות בית בקרב הציבור הערבי גבוה פי-שלושה מהממוצע הארצי.

הדברים הם חלק ממכלול שלם של תאונות דרכים ושל מה שקרוי "תאונות חצר", אבל אני חושב שזו לא גזירה משמים וזה גם לא ביטוי של התרשלות ורשלנות, כפי שחוגים מסוימים נוטים להתייחס לעניין זה.

זה עניין של תכנון היישוב הערבי, של האפשרויות לקיומם של מדרכות, חצרות וחניונים.

למרבה הצער, הדברים האלה, שכביכול נתפסים כמותרות בעיני אנשים מסוימים, הם דברים שהיעדרם קוטל ילדים.

על כן, יש צורך בחשיבה מערכתית בכל מה שקשור למנגנונים ולצורכי התכנון בקרב היישובים הערביים, על מנת שהילדים לא ייפלו קורבן לתאונות מסוג זה.

יצחק אהרונוביץ': תודה.

יצחק אהרונוביץ': חבר הכנסת , בבקשה.

יצחק אהרונוביץ': אחריו - חברת הכנסת .

כבוד היושב-ראש, חברי כנסת נכבדים, ביום ראשון התפרסם, שבעיצומה של שבת קודש, שהיא נשמת האומה, היו תאונות דרכים שבהן שמונה בני-אדם איבדו את חייהם ו-186 בני-אדם נפצעו, וכל זה ב-117 תאונות דרכים שהתרחשו.

מתחילת השנה גבה הקטל בדרכים 360 נפגעים.

פירושו של נתון מזעזע זה הוא, כי אנחנו בעיצומה של מלחמה בתאונות הדרכים, ומחיר תאונות הדרכים הוא יותר מפי 2.5 מהמחיר הכבד של מלחמת לבנון.

נתונים איומים אלה מחייבים אותנו בפעולות נמרצות ודרסטיות למיגור תאונות הדרכים בישראל.

מן הראוי היה כי ממשלת ישראל בישיבתה השבועית ביום ראשון תתייחס לעובדות אלה ותכריז על הקמת ועדת חקירה, וכן תבדוק מה הן הסיבות לכך והאם זו השפעת האלכוהול או הבילויים המאוחרים.

נתון נוסף מעניין הוא, שאף שמחצית אזרחי ישראל אינם נוסעים בשבת והיו צריכות להיות פחות תאונות דרכים בשבת, בכל זאת בשבת יש פי כמה יותר תאונות.

זהו נתון שמחייב אותנו לשים אליו לב.

לצערנו, העלייה במספר התאונות ניכרת עד כדי כך, ששבתות הן זמן קשה ביותר מבחינת תאונות הדרכים.

נראה שהשבת תובעת את עלבונה.

אני חושב שחייבים לעשות את כל הפעולות כדי למנוע ולמגר את התופעות האלה, ובזכות שמירת השבת נזכה שהשבת תשמור עלינו.

תודה.

יצחק אהרונוביץ': תודה.

יצחק אהרונוביץ': חברת הכנסת , בבקשה.

אדוני היושב-ראש, חברי כנסת נכבדים, אני בוחרת היום לדבר על חלק מתוכן ישיבת הוועדה שהתכנסה היום ודנה בדוח מאוד מאוד חשוב שהגיש ארגון "בטרם".

כמעט מדי יום אנחנו שומעים בכלי התקשורת על ילדים שנפגעים.

חלק גדול מאוד מהפגיעות האלה הן ממש מיותרות, ואם רק מעט יקדישו המוסדות - - -

איזה?

"בטרם", דוח "בטרם".

אם המוסדות הנוגעים בדבר, ואני רוצה להתייחס למנגנון הבריאותי, לטיפות-חלב, לגנים, למעונות, לבתי-הספר - הטיפול כאן אמור להיות טיפול מערכתי, שכל המסגרות שנתונות בקשר יומיומי עם הילדים יעסקו בהסברה, במניעה, לפני שזה יהיה מאוחר מדי, ואז יהיו הטיפול והענישה וכל האלמנטים הנוספים.

אני רק רוצה לציין במשפט, שמספר הילדים במגזר הערבי שנפגעים גבוה לא רק פי-שניים אלא לפעמים פי-שלושה.

זה בהחלט אומר דורשני.

צריך להקצות משאבים דרך הרשויות המקומיות ולקיים הסברה גם בקרב ההורים.

תודה.

יצחק אהרונוביץ': תודה רבה.

יצחק אהרונוביץ': חבר הכנסת זחאלקה, בבקשה.

ג'מאל זחאלקה: כבוד היושב-ראש, רבותי וגבירותי חברי הכנסת, ההחלטה החמורה והמסוכנת של הכנסת היום לאשר את צירופו של חבר הכנסת ליברמן, עכשיו - השר, לממשלה - - קריאות: אתמול.

ג'מאל זחאלקה: אתמול.

ג'מאל זחאלקה: לא, לא.

ג'מאל זחאלקה: - - היתה בבחינת זריית מלח על פצעי האזרחים הערבים.

ג'מאל זחאלקה: אני רוצה שכולם כאן ידעו ששורר זעם רב בקרב הציבור הערבי.

ג'מאל זחאלקה: הציבור הערבי נתון למדיניות של אפליה.

ג'מאל זחאלקה: עכשיו נכנס לממשלה שר שרוצה לחסל את האפליה לגמרי על-ידי כך שהוא ייפטר מכל האזרחים הערבים, ואז לא תהיה אפליה.

ג'מאל זחאלקה: יפתור את הבעיה בצורה כזאת.

ג'מאל זחאלקה: הזעם הזה, אדוני היושב-ראש, רבותי חברי הכנסת, ימצא את ביטויו.

ג'מאל זחאלקה: כל ממשלה באה ומבטיחה לאזרחים הערבים לשנות את המדיניות, ותמיד משנים אותה ליותר גרועה.

ג'מאל זחאלקה: אנחנו זוכרים את ההבטחות הגדולות של ברק, שנגמרו באוקטובר 2000.

ג'מאל זחאלקה: אנחנו זוכרים את ההבטחות של שרון, כאן, מעל הבמה, שנגמרו בכך שבסוף כהונתו הפערים בין אזרחים ערבים ליהודים גדלו בצורה משמעותית ביותר, והעוני גדל ב-30%–40%.

ג'מאל זחאלקה: הממשלה הזאת באה עם הבטחה, מצד עמיר פרץ, שהסתובב בכפרים הערביים והבטיח נסים ונפלאות.

ג'מאל זחאלקה: אין אכזבה מעמיר פרץ, יש זעם ושאט-נפש ממפלגת העבודה ומראש הממשלה, שעובדים על האזרחים הערבים בעיניים.

ג'מאל זחאלקה: אני אומר לכם: זה לא יכול להימשך כך.

יצחק אהרונוביץ': תודה.

יצחק אהרונוביץ': חבר הכנסת מרציאנו, בבקשה.

אדוני היושב-ראש, אני מבקש לנצל במה זו כדי לומר דברי ברכה כתושב העיר לוד, לומר כי אני גאה מאוד על כך שבית-הספר התיכון למדעים על"ה בעיר לוד הגיע להישגים מרשימים בציוני הבגרות של תלמידיו במקצועות האנגלית והמתמטיקה.

לפני שבועיים פורסם בכלי התקשורת, וזו גאוותי, כי תוצאות הבגרות מעמידות את התלמידים בפסגת ההישגים בישראל, במקום הראשון והשני.

בבית-הספר לומדים כ-700 תלמידים, מחציתם תושבי לוד.

העובדה שהעיר לוד מצליחה לשאוב אליה תלמידים איכותיים המבקשים ללמוד בבית-ספר מהשורה הראשונה בארץ מלמדת שיש הרבה במה להתגאות בעיר, ובמיוחד בחינוך שבה.

אני מנצל את ההזדמנות הזאת להצדיע למערכת החינוך בלוד ולבית-הספר למדעים על"ה על הישגי תלמידיו וצוות המורים, בראשות המנהלת תמר כרמיאלי.

ואני יכול לומר לכם מהבמה הזאת: אני מרגיש היום לודאי גאה.

יצחק אהרונוביץ': תודה.

יצחק אהרונוביץ': חבר הכנסת , בבקשה.

תודה רבה, אדוני היושב-ראש.

דוח "בטרם", שהוצג היום בישיבה משותפת של הוועדה לזכויות הילד וועדת החינוך של הכנסת, מראה תמונה קשה של פגיעה ושל תמותה מיותרת של ילדים עקב תאונות.

הנתון הקשה במיוחד הוא, שיש דמות חברתית לילדים הנהרגים האלה.

תמונת הילדים החברתית היא תמונת מראה של התמונה החברתית של ישראל בכלל.

באזורי הפריפריה, בשכונות העניות, ביישובים הערביים - שם ילדים נהרגים יותר מתאונות.

זו תמונה קשה, וכל אחד מחברי הכנסת שנמצאים כאן צריך לשאול את עצמו מה אנחנו עושים בעניין.

ובמשפט אחד, אדוני היושב-ראש, המקרה הנורא שאירע אתמול, של אותו ילד ערבי בנגב, בן תשע, שנהרג כאשר נסע באותה הסעת תלמידים לקויה ולוקה – זו, בקליפת אגוז, הדוגמה.

כי מה אנחנו רואים?

אנחנו רואים אוכלוסייה שמחזיקה בשיא ארצי בישראל במספר הילדים המוסעים ממקום למקום, בגלל מחסור בבתי-ספר.

הם מוסעים ממקום למקום בכבישים לא כבישים, בדרכים לא דרכים, בכלי רכב לא תקניים, וזה לא פלא שאירועים איומים כאלה קורים.

יצחק אהרונוביץ': תודה.

יצחק אהרונוביץ': מאחר שמשלחת מסינגפור נמצאת אתנו ביציע, אני מבקש מחבר הכנסת שרוני לברך.

יצחק אהרונוביץ': בבקשה.

יצחק אהרונוביץ': תסתכל גם ליציע, שרוני.

יצחק אהרונוביץ': מסתכלים עליך שם.

אדוני היושב-ראש, חברי כנסת מכובדים, סיעת גיל מברכת את המשלחת של העיתונאים מסינגפור.

הם קיבלו הסברים על הכנסת שלנו, על הדמוקרטיה ועל כל הדברים היפים כאן.

כל חברי הכנסת הנוכחים מברכים את משלחת העיתונאים מסינגפור.

יצחק אהרונוביץ': תודה רבה והמשך שהייה נעימה למשלחת, שאנשיה מוחאים לנו כפיים.

יצחק אהרונוביץ': אנחנו ממשיכים בסדר-היום.

יצחק אהרונוביץ': חבר הכנסת חנא סוייד, בבקשה.

יצחק אהרונוביץ': אחריו - חבר הכנסת גפני.

חנא סוייד: אדוני היושב-ראש, כנסת נכבדה, אני רוצה להצטרף לברכות למשלחת העיתונאים מסינגפור.

חנא סוייד: אני גם רוצה להעלות את העניין של הריסת בתים בנגב, שהוזכר כאן היום.

חנא סוייד: זה מעשה לא בדיוק דמוקרטי שנעשה בישראל כמעט מדי יום.

חנא סוייד: היום נהרסו שישה מבנים ביישובים הלא-מוכרים בנגב.

חנא סוייד: זה חלק מסדרה ארוכה של הרס מבנים חדשים על-ידי משרד הפנים, על-ידי מינהל מקרקעי ישראל וגופים אחרים.

חנא סוייד: הנתונים של משרד הפנים מדברים על כך שבנגב, ביישובים הלא-מוכרים, יש כ-42,000 מבנים לא מוסדרים.

חנא סוייד: אני שואל: האם באמת שלטונות המדינה מתכוונים להרוס 42,000 מבנים ביישובים הלא- מוכרים?

חנא סוייד: אני חושב שהפתרונות שהמדינה מציגה לבעיה הזאת אינם מספקים.

חנא סוייד: האוכלוסייה לא מקבלת אותם.

חנא סוייד: ולכן, מחובתה של המדינה לספק פתרונות שיתקבלו, לא להסתפק ואי-אפשר לקבל את המצב הזה של הריסה יומיומית של מבנים.

חנא סוייד: אני חושב שהגיע הזמן גם לפרק את מינהלת קידום הבדואים, שלא עושה כלום על מנת לפתור בעיה קיומית זו עבור האוכלוסייה ביישובים הלא-מוכרים.

יצחק אהרונוביץ': תודה.

יצחק אהרונוביץ': חבר הכנסת גפני, בבקשה.

יצחק אהרונוביץ': אחריו - חבר הכנסת עבאס זכור.

אדוני היושב-ראש, אתמול הניחה הממשלה על שולחן הכנסת את חוק ההסדרים וחוק התקציב, אחד הגרועים ביותר מבחינה חברתית שאי-פעם הוגש לכנסת על-ידי הממשלה מאז קום המדינה, ואנחנו נדון על זה כאשר יגיע הדיון.

אבל אני רוצה להעיר בנקודה אחת.

בספר התקציב של משרד החקלאות ציפיתי שיהיה סעיף שמסייע לחקלאים בשנת השמיטה.

בשנת 2007, בראש השנה הבא, שזה באמצע שנת התקציב - זו שנת השמיטה, והממשלה, כל הממשלות, סייעו לחקלאים שהולכים על-פי מצוות התורה ומובירים את שדותיהם בשנת השמיטה.

סברתי שפקידי האוצר לא ידעו, עקב בורותם, שיש חקלאות בשנת השמיטה, שצריך להכניס את זה בתקציב כמו תמיד.

אבל נזכרתי שיש בממשלה ארבעה שרים דתיים שהם שרי ש"ס.

האם גם בש"ס שכחו שיש שמיטה בשנת 2007?

אני כבר אדבר עליהם בכל הנושא של תקציב הישיבות שקוצץ בחצי, והתקציבים החברתיים שנפגעו פה באופן חמור, אבל הדבר האלמנטרי, חקלאי במדינת ישראל, מדינה יהודית ודמוקרטית - אין בספר התקציב של 2007 סיוע לחקלאים האלה.

אני מבקש שאחד משרי ש"ס יבוא ויגיד לי אם הוא שכח שיש שנת שמיטה ולכן הוא הצביע בעד התקציב הזה.

אם הוא לא שכח - הדבר חמור שבעתיים.

יצחק אהרונוביץ': תודה.

יצחק אהרונוביץ': חבר הכנסת זכור, בבקשה.

עבאס זכור: כבוד היושב-ראש, חברי כנסת נכבדים, אני רוצה להדגיש את האסון שהיה בנגב, ומציע שתהיה ועדה שתגיע לנגב ותראה את האסונות שמתרחשים שם מדי יום.

עבאס זכור: אלפי ילדים, אלפי תלמידים נוסעים כל יום עשרות קילומטרים מהבתים שלהם לבתי-הספר, וכל יום עלול להתרחש אסון כמו שאירע אתמול.

עבאס זכור: דבר שני, בכנס שנערך ביום רביעי שעבר ושפורסם ביום שישי האחרון, היה נאום של הרב הראשי של צפת, שביקש שלא לאפשר לערבים בעכו להרים ראש וביקש להחרים את הערבים בעכו, לא למכור להם דירות ולא להשכיר להם דירות.

עבאס זכור: אני מבקש לחקור מה קורה עם אדם אחראי, רב ראשי שמגיע לעכו, עיר שאנחנו גאים בדו-קיום שבה ובחיים המשותפים, ובא כדי ללכלך את החיים המשותפים בעכו.

עבאס זכור: תודה.

יצחק אהרונוביץ': תודה.

יצחק אהרונוביץ': חבר הכנסת מיכאלי, ואחריו - חבר הכנסת רן כהן.

אדוני היושב-ראש, חברי חברי הכנסת, לא נמצא כאן שר.

יצחק אהרונוביץ': לא צריך שר, אתה יכול לדבר.

מי ישיב לנו?

יצחק אהרונוביץ': לא צריך להשיב, אלה נאומים בני דקה.

אדוני היושב-ראש, יושבת-ראש הכנסת קבעה שיש לפעמים מצבים שבהם השר כן ישיב כי מועלים פה בשאילתות נושאים חשובים מאוד.

יצחק אהרונוביץ': כרגע אין אף שר ואתה רשאי לדבר.

אדוני היושב-ראש, חצי משפט לחבר הכנסת גפני בנושא שנת השמיטה.

היתה ישיבה עם שר החקלאות בוועדת הכספים, במקרה הייתי נוכח באותה ישיבה כחבר מחליף, ושר החקלאות התחייב בפרוטוקול שנושא תקצוב שנת השמיטה יוכנס לתקציב.

אם זה לא נמצא שם, זה לא בסדר.

לא נמצא.

אם זה לא נמצא, זה לא בסדר, ואנחנו נעמוד על כך שזה יתוקן מיידית.

אדוני היושב-ראש, אני רוצה להתייחס לפרסום שהיה בסוף השבוע בעיתון "ידיעות אחרונות" על תחקיר שנערך בכמה וכמה משרדי ממשלה.

התגלו ליקויים חמורים במבנים שונים שהממשלה מחזיקה, במשרדים שונים ובמקומות שונים.

הדברים שהועלו שם מאוד חמורים, ואנחנו, כאזרחים וכנציגי הציבור, צריכים להיות מוטרדים מזה, כי במשרדים האלה יושבים לא רק פקידים, אלא גם מבקרים שם אזרחים.

האזרחים שמבקרים במשרדים האלה והעובדים במשרדים האלה שרויים בסכנה מתמדת לבריאותם ולחייהם, כי עלולים לקרות שם אסונות.

אני רוצה לציין מקום אחד, שאני מכיר אותו כמי שחי באזור המרכז.

הקימו קריית ממשלה חדשה ליד מרכז עזריאלי בתל-אביב.

הבניין הזה מאכלס היום הרבה מאוד משרדי ממשלה.

המיקום שלו כל כך גרוע, כי אזרח שרוצה להגיע לשם - חבר הכנסת שרוני, כגמלאי - גמלאי שמגיע למשרד הזה, קשה לו לנסוע באוטובוס לשם, כי לחצות את הכביש המסוכן ליד עזריאלי כדי להגיע למשרד זו סכנת נפשות.

לאחר מכן, כדי להיכנס למשרד ולהגיע למשרד ספציפי צריך לעבור תלאות.

אנחנו כחברי הכנסת צריכים לחשוב איך להקל על האזרחים ולפתור את הבעיות.

תודה.

יצחק אהרונוביץ': תודה.

יצחק אהרונוביץ': חבר הכנסת רן כהן, בבקשה.

יצחק אהרונוביץ': אחריו - חבר הכנסת .

רן כהן: תודה רבה, אדוני היושב-ראש.

רן כהן: אני ממשיך את מה שאני עושה זה שנתיים בכל יום שלישי - העלאת סוגיית האובדנות בצה"ל.

רן כהן: כפי שידוע לך, זו סיבת המוות מספר אחת בצה"ל, יותר מכל סיבה אחרת, להוציא את המלחמה שהיתה, לצערנו, השנה.

רן כהן: צריך להזכיר שמספר המתאבדים גבוה פי כמה ממספר ההרוגים בתאונות דרכים, בתאונות אימונים או אפילו בתאונות נשק, אבל לא מושקע בנושא אפילו חלק קטן מן המאמץ שמושקע במאבק בתאונות.

רן כהן: המצב דומה, לצערי, גם מחוץ לצה"ל.

רן כהן: בישראל מתאבדים בכל שנה כ-500 איש ואשה, מתוכם כ-100 בממוצע הם בני פחות מ-24 שנים.

רן כהן: חייבים לראות במבט משווה גם את המשאבים שמקצה המדינה, למשל, למאבק בתאונות הדרכים, והיה לי הכבוד לחוקק את החוק למאבק לאומי בתאונות הדרכים, שבו מושקעים מאות מיליוני שקלים, לעומת המאבק באובדנות, הגובה מספר קורבנות דומה, אבל לא מושקע בו כמעט כלום, אפילו לא שקל אחד מטעם המדינה.

רן כהן: הממשלה הקימה לאחרונה שתי ועדות בנושא הזה, האחת במשרד הרווחה והשנייה במשרד הבריאות, ולצערי לוועדות הללו לא מוקצים כל משאבים ובכלל לא ברור מה ייעשה עם ההמלצות שלהן.

רן כהן: במשרד הרווחה, כידוע לכם, אין שר, ולמשרד הבריאות לא הוקצו משאבים למאבק באובדנות.

רן כהן: אני מסיים בקריאה לראש הממשלה ולשרים הרלוונטיים - שר הבריאות, שרת החינוך, שר הקליטה, שר הביטחון ושר האוצר - ליישם את ממצאי הוועדות ולהקצות משאבים מתאימים למאבק בהתאבדויות בישראל.

רן כהן: תודה רבה.

יצחק אהרונוביץ': תודה.

יצחק אהרונוביץ': חבר הכנסת .

כבוד היושב-ראש, חברי חברי הכנסת, מאז שנת 1996 כמעט שלא נחתמו הסכמי שכר קיבוציים או פרטניים משמעותיים.

מנגנון הפיצוי של השחיקה לא הופעל זה שנים, וזו הסיבה העיקרית לשחיקת הפנסיה.

ככל שהפנסיונר ותיק יותר, כך הפנסיה שלו מצטמקת יותר.

קצבת הזיקנה לא התעדכנה משנת 2002 ועד שנת 2006, כאשר ב-2006 היא התעדכנה ב-1.8%.

נתונים מהאתר של הביטוח הלאומי מצביעים על כך שסכום קצבת הזיקנה הבסיסית ליחיד הוא 1,159 שקל החל מ-1 ביולי 2006, ולזוג 1,738 החל מ-1 ביולי 2006.

עובדה היא שהסכום החודשי אשר זכאים לו הפנסיונרים בקצבת הזיקנה הוא סכום מזערי, אשר אין שום יכולת להתקיים ממנו, שלא לדבר על קניית תרופות ועל שמירת רמת מחיה נאותה.

יש לפעול מייד להעלאת רמת המחיה של ציבור הגמלאים בישראל ולאפשר קיום בכבוד.

תודה.

יצחק אהרונוביץ': תודה.

יצחק אהרונוביץ': חבר הכנסת , אחרון הדוברים.

כבוד היושב-ראש, חברי חברי הכנסת, אתמול היתה הצבעה מאוד חשובה לממשלה.

אנחנו נתנו חופש הצבעה לחברינו כדי לאפשר יציבות לממשלה, למרות סימני השאלה שטרם ניתנה עליהם תשובה, כמו הקפאת קצבת הביטוח הלאומי.

זו נקודה חשובה מאוד, משמעותית מאוד, ואני מאמין שההקפאה תבוטל.

תודה.

יצחק אהרונוביץ': תודה.

יצחק אהרונוביץ': [מס' מ/188; "דברי הכנסת", מושב ראשון, חוב' י"ד, עמ' 2518; נספחות.

יצחק אהרונוביץ': ]

יצחק אהרונוביץ': אנחנו עוברים לנושא הבא: הצעת חוק חופשה שנתית (תיקון מס' 9), התשס"ז-2006, קריאה שנייה וקריאה שלישית.

יצחק אהרונוביץ': אני מזמין את יושב-ראש ועדת העבודה, הרווחה והבריאות, חבר הכנסת , להציג את הצעת החוק.

הרווחה והבריאות): אדוני היושב-ראש, כנסת נכבדה, אני מתכבד להציג בפניכם את הצעת חוק חופשה שנתית (תיקון מס' 9), התשס - אות שאי-אפשר להגיד אותה כדי לא להסתבך עם שלטונות החוק - 2006, לקריאה שנייה ולקריאה שלישית.

הרווחה והבריאות): הצעת החוק המונחת בפניכם היא חלק ממהלך שעיקרו ביטול סמכויות מיוחדות לשעת-חירום הנכללות בחוקים אזרחיים.

הרווחה והבריאות): מאז קום המדינה מאריכה הכנסת מדי שנה את תוקפה של ההכרזה על מצב חירום, כך שניתן להפעיל את הסמכויות האמורות שיש בהן כדי לפגוע בזכויות יסוד, ובכלל זה בזכותו של עובד לחופשה שנתית.

הרווחה והבריאות): חוק חופשה שנתית, 1951, הוא אחד מדברי החקיקה שנעשה בהם שימוש במצב חירום כעילה מוצדקת להגבלת זכותו של עובד לחופשה שנתית.

הרווחה והבריאות): בהתאם למצב המשפטי שהיה נוהג עד לתיקון זה, היה מוסמך שר התעשייה, המסחר והתעסוקה לדחות את מועד החופשה השנתית, לגבי כלל העובדים או סוגים מהם, וזאת בשעה שקיים מצב חירום או בשעה שלדעת השר צורכי האספקה במדינה מחייבים זאת, למשל בעת התרחשות מלחמה או אסון המוני.

הרווחה והבריאות): החוק המוצע קובע, כי שר התעשייה, המסחר והתעסוקה יוכל לדחות את מועד החופשה השנתית רק אם לדעתו צורכי האספקה במדינה מחייבים זאת, שכן אין בהכרזה על מצב חירום, המוארכת מדי שנה כדבר שבשגרה, כדי להצדיק הפעלת סמכות זו.

הרווחה והבריאות): יש לציין כי בעת חירום, כפי שהיינו עדים לצערנו לאחרונה, ניתן להפעיל דברי חקיקה המיוחדים לעניין זה, דוגמת חוק שירות עבודה בשעת-חירום, התשכ"ז-1967, אשר מכוחו תבוטל חופשתו השנתית של עובד המועסק במפעל חיוני או שגויס למתן שירותים קיימים, בעת מצב מיוחד בעורף או בעת אירוע אסון המוני.

הרווחה והבריאות): החוק המוצע עולה בקנה אחד עם פסיקתו של בית-המשפט הגבוה לצדק, שקבע כי אומנם מצב החירום והמלחמה בטרור נמשכים במלוא עוזם, אך נעשה שימוש בהכרזה על מצב חירום במסגרת דברי חקיקה שלגביהם ניתן היה להגיע זה זמן לחקיקה מאוזנת.

הרווחה והבריאות): אדוני היושב-ראש, חברי הכנסת, הצעת החוק מוגשת ללא הסתייגויות, ואני קורא לכם להצביע בעדה בקריאה שנייה ובקריאה שלישית.

הרווחה והבריאות): תודה רבה.

יצחק אהרונוביץ': להצעת החוק אין הסתייגויות, ולכן אנחנו עוברים להצבעה על הצעת החוק בקריאה שנייה.

יצחק אהרונוביץ': אני מפעיל את השעונים.

יצחק אהרונוביץ': הצבעה מס' 3 בעד סעיף 1 – 12 נגד – אין נמנעים – אין סעיף 1 נתקבל.

יצחק אהרונוביץ': בעד – 12, אני מוסיף את קולו של השר אדרי, 13.

יצחק אהרונוביץ': אני קובע שהצעת חוק חופשה שנתית (תיקון מס' 9), התשס"ז-2006, עברה בקריאה שנייה.

יצחק אהרונוביץ': אנחנו עוברים להצבעה על הצעת החוק בקריאה שלישית.

יצחק אהרונוביץ': הצבעה מס' 4 בעד החוק – 14 נגד – אין נמנעים – אין חוק חופשה שנתית (תיקון מס' 9), התשס"ז-2006, נתקבל.

יצחק אהרונוביץ': 14 בעד, אין מתנגדים, אין נמנעים.

יצחק אהרונוביץ': אני קובע שחוק חופשה שנתית (תיקון מס' 9), התשס"ז-2006, התקבל.

כבוד היושב-ראש, אני מציע לו שכאשר מישהו מבקש להוסיף את קולו, שיאמר: כבוד השר אדרי מבקש להוסיף את קולו, אבל אני לא מוסיף.

אל תוסיף קולות, כי במקרה שיש אי-שוויון, יהיו ויכוחים.

יצחק אהרונוביץ': במקרה הזה היה ברור שהקול שלו רק יכול להוסיף.

יצחק אהרונוביץ': הוא ביקש והוא היה באולם, ואני הוספתי את קולו של השר.

יצחק אהרונוביץ': ["דברי הכנסת", חוב' א', עמ' 3053.

יצחק אהרונוביץ': ]

יצחק אהרונוביץ': הנושא הבא הוא הצעת סיעות מרצ-יחד וחד"ש שלא להחיל דין רציפות על הצעת חוק עידוד התנדבות בתחום השיקום והסיעוד, התשס"ה-2005.

יצחק אהרונוביץ': אני מזמין את נציג סיעת מרצ-יחד, חבר הכנסת רן כהן, ואחריו - את חבר הכנסת , להציג את ההתנגדויות במסגרת זמן של חמש דקות.

יצחק אהרונוביץ': חבר הכנסת רן כהן, בבקשה.

רן כהן: אדוני היושב-ראש, חברות וחברי הכנסת, למען הגילוי הנאות אומר שאנחנו לא מתנגדים להצעות הללו, הגשנו את ההתנגדות כדי לדבר.

רן כהן: למעשה, הצעת חוק עידוד התנדבות בתחום השיקום והסיעוד היא הצעה טובה, ולכן אני גם אצביע בעדה.

רן כהן: גם הצעת חוק הגבלת טמפרטורות המים, הצעה שעסקתי בה כשהייתי יושב-ראש הוועדה לזכויות הילד, היא הצעה טובה מאוד.

רן כהן: נדמה לי שהמוביל אותה הוא חבר הכנסת , נכון?

כן, אבל הקואליציה מבקשת לדחות את זה.

אביגדור יצחקי: אנחנו דוחים את ההצבעה.

אביגדור יצחקי: ועדת שרים לחקיקה החליטה להתנגד, ואני מנסה להבין למה מתנגדים לה.

רן כהן: אני מציע שלא תדחו את ההצבעה, כדי להרוויח גם את ההצבעה שלי.

אביגדור יצחקי: אל תסבך אותי, אני כבר מסובך מספיק.

אביגדור יצחקי: בשבוע הבא.

רן כהן: אלוהים אתך, אבל יושב-ראש הקואליציה תמיד מסתבך ויוצא.

רן כהן: אני 22 שנה פה, אין אחד שלא עובר את זה.

רן כהן: גם אתה תעבור את זה, אין בעיה, ואתה בכוחותיך בוודאי גם תתגבר על העניין.

רן כהן: אני כן רוצה לדבר על שני דברים.

רן כהן: האחד, בתמצית - על המחטף שעשה הרמטכ"ל.

רן כהן: אני לא אדבר על זה הרבה, כי נדמה לי שהצעה דחופה לסדר-היום בעניין הזה, שהגשתי וגם אחרים הגישו, אושרה למחר, אז הדיון יהיה מחר.

רן כהן: אבל נדמה לי שבכל זאת יש טעם היום לומר, שרמטכ"ל שלא ממתין לחקירות שהוא עצמו הורה לבצע בגין פעולות שעשו אותם מפקדים שהיום הוא משנה את מעמדם – זה דבר שלא מן העולם הזה.

רן כהן: כמה אפשר לטעות בלבנון, ואחרי כל הטעויות האיומות, שמחירן הוא קורבנות, גם לטעות בדבר כזה שהוא נוהל רגיל?

אני מוכרח להוסיף עוד משהו.

יותר מזה, גם הוא מחכה.

רן כהן: גם הוא בעצם מחכה לעצמו.

רן כהן: לכן אני קורא לזה מחטף, ונדמה לי שהדברים יישמעו מחר ביתר פירוט, ואם ייפול בחלקך לענות על זה, אתה תענה.

רן כהן: אם לא, אולי נזכה פעם אחת, ורק בשביל זה היה שווה שאני אעלה לדבר, ששר הביטחון יבוא לענות לכנסת על סוגיות שהכנסת מעלה.

רן כהן: אחרת אני מאיים שאאסוף 40 חתימות שיחייבו את שר הביטחון לבוא לכאן.

רן כהן: זה עוד לא קרה.

תוריד את ההתנגדות.

רן כהן: אמרתי שאני מוריד את ההתנגדות, אבל אני מנצל את זכותי לדבר, כי אנחנו נמצאים יום אחרי אישור מינויו של השר דהיום אביגדור ליברמן כשר לאיום אסטרטגי.

רן כהן: השר, שהוא כמעט איום אסטרטגי - ואני לא רוצה כל כך לדבר, כי אתמול דיברתי בנושא הזה.

רן כהן: אני כן רוצה לומר דבר אחד ולקשור אותו עם מה שקרה כאן לפני שבוע, כאשר ראש הממשלה אהוד אולמרט בא לענות ל-40 חברי הכנסת מדוע אין שר רווחה, וכל הזמן הוא התפלפל והתווכח כמה מתוך אלה שחתמו נמצאים או לא נמצאים.

רן כהן: היו פה למעלה מ-60 חברי הכנסת.

רן כהן: זה די נדיר.

רן כהן: כמה יש כאן עכשיו, 20?

רן כהן: היו 60, אבל לראש הממשלה זה לא הספיק, אלא לבוא בווכחנות ולהט של דיבור והתרעמות על הכנסת מדוע חלק מהחותמים לא נמצאו, אף שאין שום חוק שמחייב שמי שחותם גם יהיה.

רן כהן: זה מחייב שמי שמוביל את זה יהיה.

רן כהן: הובלנו את זה אנוכי וחבר הכנסת , ושנינו היינו וגם דיברנו.

רן כהן: אבל, בפועל ממש אין שר רווחה, ואני חוזר וזועק על זה כל שבוע בכנסת.

רן כהן: אין שר רווחה ואין מי שיטפל בנושא הרווחה, והדוגמה הקלאסית לעניין הזה היא שהיום קיימנו ישיבה בוועדת העבודה, הרווחה והבריאות בראשותו של חבר הכנסת שרוני על חוק הנוער.

רן כהן: בא שר הרווחה לענות?

רן כהן: באו אנשי המשרד לקלקל.

רן כהן: הדבר הכי מדהים בעולם.

רן כהן: זה האינטרס הכי גדול שלהם שהחוק הזה יעבור.

רן כהן: החוק בא להבטיח שכל ילד שבית-משפט או ועדת החלטה מחליטים לשים אותו במעון שיקומי, מדינת ישראל תהיה חייבת לתת לו מעון.

רן כהן: בא משרד הרווחה ומגמגם – מגמגם הנה, מגמגם שם.

רן כהן: אין שר רווחה שיגיד: רבותי, אני בעד החוק הזה.

רן כהן: המזל הוא שסגן שר הרווחה לשעבר, אברהם רביץ, נכח בדיון ואמר עד כמה החוק הזה הוא חיוני ועד כמה הוא דרוש.

רן כהן: זה לא נסבל, רבותי.

רן כהן: לא נסבל שבמדינת ישראל אין שר רווחה כאשר יש מצוקה כל כך גדולה.

רן כהן: זאת הזעקה, ורק בגין העניין הזה, חבר הכנסת יצחקי, אני אעלה כל פעם לבמה ואנצל את ההזדמנות לזעוק את הזעקה הזאת.

רן כהן: תודה רבה.

יצחק אהרונוביץ': תודה.

יצחק אהרונוביץ': חבר הכנסת , הסתייגות, בבקשה.

אדוני היושב-ראש, רבותי חברי הכנסת, ביומיים האחרונים אני עוקב אחר ניסיון חדש כאן בכנסת, וזה ביוזמתה של יושבת-ראש הכנסת, חברת הכנסת דליה איציק, של שילוב ילדים עם מוגבלות בעבודת הכנסת.

אומנם הניסיון עדיין קצר, אבל אין ספק שזה מבטא מחויבות חברתית ואחריות.

זה מבטא רגישות חברתית, ואם המקום הזה לא יבטא את הערכים האלה, אני חושב שאנחנו נחטא לדרכנו.

יצא לי להכיר את אחד הבחורים שעכשיו משולבים בעבודה בסיעה.

ברגעים הראשונים היה קשה להשתלב, ולקראת סוף היום היה אחרת, ואחרי יום זה היה עוד אחרת.

אני חושב שסוג כזה של שילוב הוא דבר - - -

ראובן ריבלין: אלה ילדי אלוהים.

ראובן ריבלין: ..

ההרגשה של התרוממות הרוח של אותו נער שמגלה שהוא עושה משהו, זה דבר מרגש מאוד ונוגע ללב, ואני מברך על היוזמה ומציע לכל סיעות הבית שישתלבו בפרויקט הזה.

זה לא יעלה להם במאמץ ולא בכסף, ואפילו יכול להיות מזה סיפוק גם מהבחינה האנושית וגם בתועלת לעבודה.

אני באמת רוצה לברך על הפרויקט הזה.

אדוני היושב-ראש, היום התפרסם בעיתון "הארץ", שהחל ממחר מעסיקים יוכלו לשלם לאנשים עם מוגבלויות שליש משכר המינימום.

החוק הזה חוקק לפני ארבע שנים, ואני בטוח בכנות הכוונות שעמדו מאחורי חקיקתו, והן לתת את האפשרות לאנשים עם מוגבלויות להשתלב בשוק העבודה, גם אם תפוקתם תהיה פחות מהממוצע ואז שכרם יהיה פחות מהממוצע.

מתלוות ליישומו של החוק כמה תופעות מאוד מדאיגות, לדעתי.

הראשונה שבהן היא שוב המסחור של המצוקה.

כפי שבתוכנית ויסקונסין הפקידו את הנושא בידי חברות פרטיות, שרוצות להפיק רווחים מהאבטלה ומהמובטלים, בעצם העובדה שהם הפכו למיני חברות כוח-אדם עם יסודות של ניצול - הניסיון שנעשה באשקלון, בירושלים, בחדרה ובנצרת מצביע על כך שהוא ניסיון לא מוצלח, בלשון המעטה.

זה יצר כאבים ועוגמת נפש ומצוקה עוד יותר גדולה אצל אנשים רבים.

השנה, במסגרת חוק ההסדרים שמונח לפנינו, הולכים להרחיב את התוכנית הזאת.

זאת אומרת, להרחיב את המסחור של המצוקה.

למצוא דרכים שחברות פרטיות יפיקו רווחים מהאבטלה.

במקרה הזה של שילוב אנשים עם מוגבלויות בשוק העבודה בשכר פחות, החטא נעשה שוב וגם העניין הזה הופקד בידיה של חברה, שאני מניח שמטרתה בעיקר לרשום בסוף השנה מחזור מסוים של רווחים, והמחזור הזה יהיה על חשבונם של אותם אנשים עם מוגבלויות.

נציג החברה הוא שיקבע את רמת השכר.

זאת אומרת, הם גם יכולים לקבוע ולכפות על אנשים קשי-יום - אנחנו מדברים גם על מוגבלות שכלית של אנשים, שאפשר שיהיו קורבן לניצול ציני, ניצול בעבודה, שלדעתי יכול להתפתח לתופעות מחפירות.

רבותי חברי הכנסת, אני חושב שיש מקום לעיין מחדש בחוק שחוקק לפני ארבע שנים ולקבוע לו וסתים ופרמטרים של בקרה שלא יאפשרו ניצול של מצוקה של חוסר עבודה ולא ניצול של מצוקה של מוגבלות כדי לכפות על האנשים האלה את השכר המינימלי, כי על-פי החוק אפשר שהשכר יהיה שליש או מחצית השכר הממוצע, ואז תהיה רוח פרצים שאף אחד לא יוכל להשתלט עליה.

לכן אני חושב שיש מקום לעיין מחדש בחוק ההוא, ואפילו, אם יש צורך, להכניס בו תיקונים.

תודה, אדוני.

יצחק אהרונוביץ': תודה.

יצחק אהרונוביץ': יושב-ראש ועדת העבודה, הרווחה והבריאות, יש לך זכות.

יצחק אהרונוביץ': אתה רוצה להשיב?

קריאות: לא מצביעים.

יצחק אהרונוביץ': אתה רוצה להשיב?

הרווחה והבריאות): זה טכני.

אם הוא ישיב, נצטרך להצביע.

הרווחה והבריאות): קודם כול, מלה אחת על ההצעה שנדחתה בעניין טמפרטורות המים.

הרווחה והבריאות): אני רוצה להזכיר: 1,440 ילדים ב-2001, השהות בבית-חולים היא אפס עד 17 ימים בעלות של מעל ומעבר.

הרווחה והבריאות): חבל שלא העלינו את זה היום.

הרווחה והבריאות): אתה מוריד את ההתנגדות, חבר הכנסת ברכה?

כן.

הרווחה והבריאות): אפשר להביא את זה להצבעה.

יצחק אהרונוביץ': מר שרוני, אנחנו ניגשים להצבעה.

יצחק אהרונוביץ': הורידו את ההסתייגויות.

יצחק אהרונוביץ': מי שבעד – בעד החלת דין רציפות, מי שנגד – נגד.

יצחק אהרונוביץ': חבר הכנסת ברכה, הורדת את ההסתייגות ואנחנו מצביעים על החלת דין רציפות על הצעת החוק.

יצחק אהרונוביץ': הצבעה מס' 5 בעד הודעת הוועדה – 12 נגד – 1 נמנעים – אין הודעת ועדת העבודה, הרווחה והבריאות על רצונה להחיל דין רציפות על הצעת חוק עידוד התנדבות בתחום השיקום והסיעוד, התשס"ה-2005, נתקבלה.

יצחק אהרונוביץ': 12 בעד, נגד - 1.

רן כהן: - - -

יצחק אהרונוביץ': רבותי, הצעת החוק עברה, והיא עוברת לדיון בוועדת העבודה, הרווחה והבריאות לצורך הכנתה לקריאה שנייה ולקריאה שלישית.

יצחק אהרונוביץ': אנחנו עוברים להצעת חוק מאגר מידע לתורמי מוח עצם, התשס"ו-2005, כ/110.

יצחק אהרונוביץ': אני מזמין את נציג סיעת מרצ-יחד, ואחריו - את חבר הכנסת .

רן כהן: אני מסיר.

יצחק אהרונוביץ': חבר הכנסת מסיר?

יצחק אהרונוביץ': כן.

קריאה: הסיעה מסירה.

יצחק אהרונוביץ': אנחנו עוברים להצבעה.

בנימין אלון: לא צריך להצביע.

יצחק אהרונוביץ': רבותי, חבר הכנסת ריבלין, מה קרה?

יצחק אהרונוביץ': יש פה מזכירות.

יצחק אהרונוביץ': תנו למזכיר, יש לו ניסיון והוא יודע.

אם לא היתה התנגדות - - -

- - -

קריאות: - - -

יצחק אהרונוביץ': רבותי, רבותי, אני מחליט: מי בעד החלת הרציפות ומי נגד – אני מפעיל את השעונים, בבקשה.

יצחק אהרונוביץ': רבותי, חבל על הזמן, הפעלתי.

יצחק אהרונוביץ': מי בעד החלת הרציפות ומי נגד – הפעלתי.

- - - אם לא תהיה הצבעה ויתברר שזו טעות, תהיה בעיה.

הצבעה מס' 6 בעד הודעת הוועדה – 19 נגד – אין נמנעים – אין הודעת ועדת העבודה, הרווחה והבריאות על רצונה להחיל דין רציפות על הצעת חוק מאגר מידע לתורמי מוח עצם, התשס"ו-2005, נתקבלה.

יצחק אהרונוביץ': בעד – 19, אין נמנעים, אין נגד.

יצחק אהרונוביץ': ההצעה להחיל את דין הרציפות על הצעת החוק התקבלה.

יצחק אהרונוביץ': אני קובע בזאת, שתחול רציפות על הצעת חוק מאגר מידע לתורמי מוח עצם, התשס"ו-2005, וההצעה תועבר לוועדת העבודה, הרווחה והבריאות לצורך הכנתה לקריאה שנייה ולקריאה שלישית.

יצחק אהרונוביץ': [רשומות (הצעות חוק, חוב' כ/118).

יצחק אהרונוביץ': ]

יצחק אהרונוביץ': אנחנו עוברים לנושא הבא: הצעת חוק המסייעים לנטרול תוצאות אסון צ'רנוביל (תיקון) (ארגון יציג ומענק שנתי), התשס"ז-2006 של חבר הכנסת יורי שטרן וקבוצת חברי הכנסת - קריאה ראשונה.

יצחק אהרונוביץ': אני מזמין את חברת הכנסת סופה לנדבר לנמק את ההצעה.

סופה לנדבר: אדוני היושב-ראש, כנסת נכבדה, אדוני השר, רבותי, הצעת החוק שאני מעלה היום היא פרי עבודתם של חברי הכנסת של ישראל ביתנו.

סופה לנדבר: אני מוסרת מכאן לחבר הכנסת יורי שטרן בריאות ובריאות - -

בשם כולנו.

סופה לנדבר: - - ואני צריכה להגיד שחבר הכנסת יורי שטרן הקדיש המון זמן והבנה לחקיקה הזאת.

סופה לנדבר: אני רוצה להגיד תודה לחברי, חברי הכנסת מישראל ביתנו, אסתרינה טרטמן, , יורי שטרן, כמו שאמרתי, סטס מיסז'ניקוב ויצחק אהרונוביץ.

סופה לנדבר: הגשנו את החקיקה הזאת בתמיכה מלאה של יושב-ראש ישראל ביתנו, חבר הכנסת – היום ניתן להגיד השר - -

השר, השר.

סופה לנדבר: - - בממשלת ישראל, אביגדור ליברמן.

סופה לנדבר: אני צריכה להגיד תודה ליוסף שגאל, חברנו מישראל ביתנו, שהוא הנציג שלנו בוועדת העלייה, הקליטה והתפוצות, על התמיכה בחוק ועל העבודה הקשה על החקיקה הזאת.

סופה לנדבר: ובוודאי ובוודאי ליושב-ראש ועדת הקליטה, חבר הכנסת מיכאל נודלמן.

סופה לנדבר: היתה לנו חקיקה דומה לפני כמה שנים, בכנסת החמש-עשרה.

סופה לנדבר: העברנו את החלק הראשון של החקיקה הזאת.

סופה לנדבר: אני צריכה גם להגיד תודה על ההבנה של ממשלת ישראל - ולחברי חברי הכנסת שתומכים בחקיקה הזאת.

סופה לנדבר: אנחנו מעבירים את החוק הזה, וההכנה לקריאה ראשונה, היתה בה הבעת תודה והוקרה של מדינת ישראל למנטרלי אסון צ'רנוביל, אנשים שאנחנו מצדיעים להם על הגבורה ועל התרומה שתרמו להצלה מאסון גרעיני.

סופה לנדבר: אני צריכה להגיד שבמדינת ישראל חיים היום יותר מ-1,200 איש שהם כולם מנטרלי אסון צ'רנוביל, שקרה לפני 20 שנה.

סופה לנדבר: אילולא האנשים האלה, שבזכותם אפשר היה למנוע את ההתפשטות של האסון - אני חושבת שהיום צריכים לציין לא רק 20 שנה מאותו יום שבו האסון הזה קרה, גם צריכים לציין את הגבורה, כמו שאמרתי, של האנשים האלה.

סופה לנדבר: הצעת החוק באה להסדיר את מעמדו של הארגון היציג של המנטרלים, ולקבוע כי מנטרלים יקבלו פעם בשנה מענק ממדינת ישראל.

סופה לנדבר: אני רוצה להגיד שוב תודה לליקווידטורים, ובוודאי ובוודאי תודה לממשלת ישראל ולחברי הכנסת על ההבנה והתמיכה בחוק הזה.

גדעון סער: תודה לחברת הכנסת סופה לנדבר.

גדעון סער: אנחנו עוברים לדיון.

גדעון סער: חבר הכנסת אורי אריאל – אינו נוכח.

גדעון סער: חבר הכנסת מאיר פרוש – אינו נוכח.

גדעון סער: חבר הכנסת אברהם רביץ מסיעת יהדות התורה.

ראובן ריבלין: בינתיים, אדוני היושב-ראש: כאשר אנחנו מצביעים על רציפות, אדוני לא מצביע אם להעביר את ההתנגדות.

גדעון סער: אז אתה בעד או נגד הבקשה להתנגדות.

ראובן ריבלין: אז אתה בעד ההתנגדות, וכשאתה מצביע נגד אתה בעד הרציפות.

גדעון סער: לא.

ראובן ריבלין: כאשר אין התנגדות, ממילא - - -

גדעון סער: חבר הכנסת ריבלין, אני חולק עליך לגמרי, ורוצה להזכיר לך שרק אתמול הכנסת, כאשר לא היתה התנגדות לחוקים מסוימים, לא הוגשה בכלל התנגדות, היא בכל זאת קיימה הצבעה פוזיטיבית בעד דין הרציפות.

גדעון סער: יתירה מזאת, כאשר קיבלנו את עצתו - - -

יעקב אדרי: היושב-ראש גדעון סער צודק, מה לעשות.

גדעון סער: כאשר קיבלנו את עצתו של אדוני, בתחילת הכנסת הזאת, במקרה מסוים, נאלצנו לקיים שבוע לאחר מכן הצבעה, ולכן, באופן נדיר ביותר - - -

יצחק אהרונוביץ': - - -

גדעון סער: באופן נדיר ביותר ברור לי שאני צודק במחלוקת אתך, ואני מודה שזה נדיר, כי בדרך כלל אתה צודק.

גדעון סער: ולכן אני חושב שהיושב-ראש הקודם, חבר הכנסת אהרונוביץ, צדק בהחלטתו, וכעת רשות הדיבור לחבר הכנסת רביץ.

יצחק אהרונוביץ': אני מודה לך.

ראובן ריבלין: - - - רק עכשיו אני רואה את סעיף 6, כי קודם ראיתי רק את סעיף 5, כי כל הכנסת הקודמת פעלה שלא כדין בנושא דין הרציפות.

גדעון סער: תשמע, אני לא שמעתי מה שאדוני אמר.

גדעון סער: חבר הכנסת רביץ, לרשותך שלוש דקות.

אברהם רביץ: אדוני היושב-ראש, מצאתי לי לחובה ולזכות לעלות ולדבר בנושא הזה ולתמוך בהצעת החוק.

אברהם רביץ: אנחנו נצביע בעד הצעת החוק, כמובן, ואני אגיד לכם מדוע.

אברהם רביץ: אנחנו מדברים כאן על אסון שקרה רחוק מאוד מכאן, בצ'רנוביל, שהיתה לפנים עיר גדולה בישראל, ליהודים.

אברהם רביץ: ונותרו שם, עוד מהתקופות היפות של צ'רנוביל, אלפי יהודים.

אברהם רביץ: חלק מהם, יחד עם שאר האזרחים, סבלו קשות, והיו כאלה שנחלצו לעזרתם וגם הם סבלו בגלל עצם ההיחלצות הזאת.

אברהם רביץ: זה חשוב מאוד לכולנו, לדעתי, להפגין על-ידי הצעת החוק הזאת סולידריות בין-לאומית של העם היהודי, בבחינת ערבים זה לזה.

אברהם רביץ: הרי אנחנו לא באים אל ממשלת ברית-המועצות.

אברהם רביץ: אנחנו כן תובעים – אני חושב שממשלת ברית-המועצות צריכה לקחת, עד היום הזה, אחריות כלכלית לאלה שסבלו, ויותר מכך - לאלה שנחלצו לעזור לסובלים, כפי שלפי דעתי ברית-המועצות צריכה לעשות הרבה יותר עבור היהודים שעלו ארצה לאחר שהם השקיעו את מיטב שנותיהם בברית-המועצות והגיעו לגיל הפנסיה - - -

יוסף שגל: 15 שנה שאין.

אברהם רביץ: אני מדבר על רוסיה.

גדעון סער: נדמה לי שזה אוקראינה דווקא.

אברהם רביץ: אני מדבר על ברית-המועצות לשעבר.

אברהם רביץ: כל המדינות שם נהנו, במיוחד רוסיה, גם אם זה לא היה ברוסיה אלא באוקראינה, היא ידעה לשאוב את כל המשאבים שלה גם מאוקראינה, כפי שאתם יודעים.

יוסף שגל: זה היה גם בבלרוסיה ורוסיה.

אברהם רביץ: לכן אני אומר שיפה עושה ממשלת ישראל, שאיננה עושה את החשבונות האלה.

אברהם רביץ: היא צריכה כן לפעול, אבל לא להזניח בינתיים את העולים שהגיעו לכאן, ולהכיר בהם כאנשים שהיו בשם העם היהודי שם, והיום הם כאן.

אברהם רביץ: קיימת הסולידריות הבין-לאומית הזאת, בבחינת ערבים זה לזה.

אברהם רביץ: אני מברך אתכם על הצעת החוק הזאת, שהיא ראויה ואנחנו יכולים להתכבד בה.

אברהם רביץ: תודה, אדוני.

גדעון סער: תודה לך, חבר הכנסת רביץ.

גדעון סער: חבר הכנסת טלב אלסאנע - אינו נוכח.

גדעון סער: חבר הכנסת משה גפני - אינו נוכח.

גדעון סער: חבר הכנסת מוחמד ברכה, יושב-ראש סיעת חד"ש, בבקשה.

מוחמד ברכה: אדוני היושב-ראש, חברי חברי הכנסת, אני כמובן אתמוך בהצעת החוק בקריאה ראשונה.

מוחמד ברכה: אין ספק שהמקרה הטרגי של צ'רנוביל מקורו היה בשרשרת של טעויות, ובעיקר בתחזוקה לקויה של מתקן כה רגיש.

מוחמד ברכה: הדבר הזה מחזיר אותנו לכאן ועכשיו.

מוחמד ברכה: לפני כשבועיים התקיים בכנסת דיון על הצעתו של חברי לסיעה, חבר הכנסת , בכל מה שקשור לחומרים מסוכנים באזור מפרץ חיפה.

מוחמד ברכה: שמענו אז דברים מאוד מלומדים משני חברי לסיעה, אבל גם מאחרים, גם מד"ר חנא סוייד וגם מ, בתור שני אנשים מקצועיים בכל מה שקשור לנושאי סביבה.

גדעון סער: חבר הכנסת יצחקי, אתה גם מציע הצעות בלתי סבירות וגם מפריע לדיון.

אביגדור יצחקי: - - -

גדעון סער: אני מציע לך בנושא הזה לבוא בדברים עם יושב-ראש הסיעה הגדולה באופוזיציה, ולאחר מכן, כאשר תגיע להסכמות, תפנה למזכיר או ליושבת-ראש.

גדעון סער: בבקשה, חבר הכנסת ברכה.

מוחמד ברכה: כנראה אנחנו יושבים על חבית של חומר נפץ בכל מה שקשור לתחזוקת חומרים מסוכנים.

מוחמד ברכה: הכוונה היא לא רק לאותם חומרים, לאותה אמוניה במפרץ חיפה, אלא גם אם, חס וחלילה, תתרחש עלינו רעידת אדמה או יתרחש אסון טבע.

מוחמד ברכה: הדברים, למרבה הצער, לא מופרכים לחלוטין.

מוחמד ברכה: נוסף על נזקים של רעידת אדמה – אני כמובן לא רוצה לזרוע בהלה, אין לי שום אינפורמציה בעניין הזה - היא יכולה גם להסב סכנות למתקנים שיש בהם סכנות חיים לאזרחים, אם זה חומרים מסוכנים במפרץ חיפה ואם זה הכור האטומי בדימונה.

מוחמד ברכה: מיותר לומר כאן, שאני בדעה מאוד נחרצת בכל מה שקשור להתחמשות גרעינית, ואני מאוד רוצה לראות את המזרח התיכון ללא נשק גרעיני, בכלל זה ישראל ובכלל זה אירן.

מוחמד ברכה: אף שהסוד בדבר קיומו של נשק כזה כאן גלוי וידוע, אני חושב שיש מקום לדאגה לא רק למי שרוצים לאיים עליו בנשק הזה, אלא גם בתוך החברה הישראלית, אם, חס וחלילה, תתרחש עלינו רעידת אדמה או יקרה אסון טבע כלשהו.

מוחמד ברכה: על כן, אני הייתי מאוד מבקש מהרשויות האחראיות שייתנו את הדעת לעניין הזה, כדי שהטיפול באותו אסון בצ'רנוביל - לא יהפוך בימים כלשהם לאסון שהוא הרבה יותר קרוב אלינו.

מוחמד ברכה: תודה.

גדעון סער: תודה לחבר הכנסת ברכה.

גדעון סער: חבר הכנסת חנא סוייד - אינו נוכח.

גדעון סער: חבר הכנסת דב חנין - אינו נוכח.

גדעון סער: חבר הכנסת גאלב מג'אדלה - אינו נוכח.

גדעון סער: חבר הכנסת ג'מאל זחאלקה - אינו נוכח.

גדעון סער: יעלה ויבוא חבר הכנסת מיכאל נודלמן מסיעת קדימה.

מיכאל נודלמן: חברי הכנסת, אני הייתי יוזם החוק המקורי.

מיכאל נודלמן: עכשיו אנחנו מדברים על תיקון, ועכשיו אני יושב-ראש ועדת העלייה, הקליטה והתפוצות, ששם החוק נדון.

מיכאל נודלמן: התקיימו דיונים ארוכים.

מיכאל נודלמן: אני רוצה להגיד תודה ליזמים, שהם לא לחצו עלי כדי לאשר יותר מהר את החוק לקריאה ראשונה.

מיכאל נודלמן: אנחנו הבאנו את החוק להצבעה בוועדה אחרי שהיתה הסכמה מוחלטת עם כל הגורמים בנושא: משרד האוצר, משרד המשפטים ומשרד הקליטה.

מיכאל נודלמן: אני בטוח שלאנשים כאלה מגיעות יותר הנחות ויותר הטבות ממה שאנחנו נותנים להם.

מיכאל נודלמן: אנחנו צריכים להבין, שהם לא הצילו רק מקום מסוים, הם הצילו את כל העולם מסכנה גדולה שהעולם לא ידע עליה.

מיכאל נודלמן: בגלל זה אני מציע לכולם לתמוך בחוק זה.

מיכאל נודלמן: בלי ספק, זה חוק טוב.

גדעון סער: תודה לחבר הכנסת נודלמן.

גדעון סער: חבר הכנסת נסים זאב מסיעת ש"ס.

גדעון סער: אחריו יחתום את הדיון השר המתאם בין הממשלה לכנסת, השר יעקב אדרי.

גדעון סער: בבקשה, חבר הכנסת נסים זאב.

נסים זאב: אדוני היושב בראש, כנסת נכבדה, 20 שנה אולי חלפו, אבל כאשר האסון הזה התרחש העולם היה בזעזוע, לא ידע את גודל האסון, את ההשלכות והממדים שהיו יכולים להתפתח באותם ימים.

נסים זאב: אותם מנטרלים בוודאי לא ידעו במה הם עוסקים, ומה הסיכון שלקחו על עצמם באותם ימים כדי למנוע אסון של הרג אלפים ורבבות.

נסים זאב: כפי שאמר קודמי, חבר הכנסת נודלמן, גם אנחנו במדינת ישראל פחדנו שאותה עננה, אותה הפצצה הייתי קורא לזה – אומנם היא לא היתה ברמה של פצצה, אבל להתפרצות הגרעינית הזאת היו השלכות מרחיקות לכת על מדינות רבות בעולם.

נסים זאב: אותם אנשים באו מתוך מסירות נפש, לקחו על עצמם את הטיפול בלי שידעו את רמת האסון.

נסים זאב: מה שאנחנו נותנים להם פה, שמונה ימי הבראה ונופש בכל שנה, זה הזדהות, אות הוקרה ותודה שמדינת ישראל מעניקה לאותם מנטרלים, גם לאלמן ואלמנה.

נסים זאב: דהיינו, גם אם האלמן נמצא כרגע והאשה היא שפעלה, היא היתה מנטרלת, עדיין יש לו זכאות למשך שלוש שנים.

נסים זאב: אני רוצה להוסיף ולומר, שההשלכות הן הרבה מעבר לאותם מנטרלים שנפגעו.

נסים זאב: מדובר פה בדור נוסף של אותם מנטרלים, שהביאו לעולם ילדים בעלי מומים, שסובלים מאוטיזם ומכל מיני בעיות קשות, כתוצאה מכך שההורים שלהם חוו את החוויה הנוראה הזאת.

נסים זאב: לכן אני חושב שמה שאנחנו נותנים להם פה זה ממש בזעיר אנפין, זה רק אות הוקרה ותודה על פועלם באותם ימים כשהעולם כולו היה חרד.

גדעון סער: תודה לחבר הכנסת נסים זאב.

גדעון סער: יעלה ויבוא השר המתאם בין הממשלה לכנסת, השר יעקב אדרי.

יעקב אדרי: אדוני היושב-ראש, חברי הכנסת, מצאתי לנכון לעלות ולומר כמה מלים, כיוון שנחשפתי לנושא בראשית שנות ה-90, בעת היותי ראש עיר.

יעקב אדרי: אני קודם כול רוצה להודות על ההצעה החשובה הזאת ליוזמים - לחבר הכנסת נודלמן, לחברת הכנסת סופה לנדבר, לחבר הכנסת יורי שטרן, שכולנו מאחלים לו מכאן רפואה שלמה, ולכל חברי הכנסת שהצטרפו להצעת החוק החשובה הזאת.

יעקב אדרי: בראשית שנות ה-90 הגיעו הרבה מאוד עולים, ואת יודעת שהגיעו לאור-עקיבא לא מעט אנשים מצ'רנוביל.

יעקב אדרי: ראיתי עם איזו מצוקה ועם אילו בעיות הם היו צריכים להתמודד.

יעקב אדרי: השתדלתי לעזור כמיטב יכולתי.

יעקב אדרי: הקמנו איזה ארגון קטן.

יעקב אדרי: חלקם כבר נפטרו וחלקם סובלים עד היום ממחלות קשות ומבעיות קשות, שחלקן עוברות גם לילדיהם.

יעקב אדרי: אני חושב שאולי אפילו איחרנו בעניין הזה.

יעקב אדרי: אבל אף פעם לא מאוחר.

יעקב אדרי: טוב עשיתם שהגשתם את הצעת החוק.

יעקב אדרי: מכיוון שזה מוסכם על כולם, נעשה הכול שזה יעבור כמה שיותר מהר בקריאה שנייה ושלישית.

יעקב אדרי: אני חושב שעשינו בזה דבר קטן למען אנשים שסבלו כל כך הרבה.

יעקב אדרי: תודה.

גדעון סער: תודה לך, אדוני השר.

גדעון סער: חברי הכנסת, אנחנו עוברים להצבעה על הצעת חוק המסייעים לנטרול תוצאות אסון צ'רנוביל (תיקון) (ארגון יציג ומענק שנתי), התשס"ז-2006.

גדעון סער: ההצבעה היא הצבעה בקריאה ראשונה, בבקשה.

גדעון סער: הצבעה מס' 7 בעד ההצעה להעביר את הצעת החוק לוועדה - 22 נגד - אין נמנעים – אין ההצעה להעביר את הצעת חוק המסייעים לנטרול תוצאות אסון צ'רנוביל (תיקון) (ארגון יציג ומענק שנתי), התשס"ז-2006, לוועדת העלייה, הקליטה והתפוצות נתקבלה.

גדעון סער: חברי הכנסת, תוצאות ההצבעה הן: בעד – 22, אין מתנגדים ואין נמנעים.

גדעון סער: אני קובע שהצעת חוק המסייעים לנטרול תוצאות אסון צ'רנוביל (תיקון) (ארגון יציג ומענק שנתי), התשס"ז-2006, עברה פה-אחד בקריאה הראשונה, והיא עוברת לוועדת העלייה, הקליטה והתפוצות לשם הכנתה לקריאה שנייה ולקריאה שלישית.

גדעון סער: מצבו הכספי הקשה של ארגון ההצלה זק"א ["דברי הכנסת", חוב' ב', עמ' 3294.

גדעון סער: ]

גדעון סער: חברי הכנסת, אנחנו עוברים לנושא הבא בסדר-היום, שהוא תשובות והצבעות על הצעות לסדר-יומה של הכנסת שנומקו ביום רביעי שעבר.

גדעון סער: יעלה ויבוא השר , שישיב על שתי הצעות לסדר-היום.

גדעון סער: אנחנו נתחיל בנושא השני: מצבו הכספי הקשה של ארגון ההצלה זק"א, הצעה מס' 1054 של חבר הכנסת שנמצא כאן.

גדעון סער: בינתיים אני אבקש מהמזכירות לקרוא לחברי הכנסת מיכאל איתן ורן כהן.

גדעון סער: בבקשה, אדוני השר.

יעקב אדרי: אדוני היושב-ראש, חברי הכנסת, ארגון זק"א הוא ארגון שעשה רבות, במיוחד בתקופה הקשה של הפיגועים, כפי שכולנו זוכרים.

יעקב אדרי: אני חושב שאין אדם בישראל שלא ראה את המתנדבים האלה שהגיעו ראשונים למקום הפיגוע ועשו עבודת קודש, עבודה לא פשוטה, שהיא קשה לכולנו.

יעקב אדרי: תמיד נמצאו מתנדבים שהיו מוכנים בכל מקום ובכל עת לבוא מייד כאשר אירעו אסונות.

יעקב אדרי: לצערי הרב, אירעו לא מעט פיגועים במדינת ישראל, והם היו הראשונים בכל מקום.

יעקב אדרי: מובן שהפעילות התרחבה והרבה מאוד מתנדבים הצטרפו, הרבה מאוד תקציב גויס והרבה מאוד ציוד נרכש.

יעקב אדרי: התקציב היה מבוסס בעיקרו על תרומות.

יעקב אדרי: עם השנים, ולשמחתנו עם הירידה במספר הפיגועים במדינת ישראל – וכולנו מקווים ומתפללים שכך יהיה גם בהמשך – ירדו התרומות.

יעקב אדרי: לצערי הרב, הארגון עצמו לא ידע להתאים את עצמו מהר מאוד, לחסוך ולהדק את החגורה, ונוצרו גירעונות כבדים.

יעקב אדרי: הארגון נמצא בתהליכי פירוק, אם כי נעשים ניסיונות לסייע לו.

יעקב אדרי: הממשלה ארגנה תקציב של 3 מיליוני ש"ח לשם הפעלת יחידות החילוץ האזרחיות, ומובן שגם הנושא הזה נמצא על שולחנו של השר לביטחון פנים, שעושה כל מאמץ בעניין הזה.

יעקב אדרי: בשנת 2005 הארגון הוכר כארגון הומניטרי בין-לאומי על-ידי האו"ם, וכמובן הוא גם מעורב באירועים בין-לאומיים.

יעקב אדרי: אני מאוד מקווה שתימצא הדרך הנכונה לשקם את הארגון ולהקצות לו משאבים.

יעקב אדרי: מובן שזה צריך להיעשות בצורה מסודרת ומאורגנת, עם מנגנון מסודר ועם גוף מבקר.

יעקב אדרי: אני מאוד מקווה שזה ייעשה, כי בסופו של דבר העבודה שהם עשו היתה חשובה מאוד לכולנו.

יעקב אדרי: תודה.

גדעון סער: תודה, אדוני השר.

גדעון סער: מה אדוני מציע?

יעקב אדרי: להעביר לוועדה.

אברהם מיכאלי: לוועדת הכספים.

יעקב אדרי: אין לי התנגדות.

גדעון סער: אין כרגע הצעה אחרת.

גדעון סער: אני מציע שאנחנו נעבור להצבעה.

גדעון סער: מי שבעד העברת ההצעה לוועדת הכספים, יצביע בעד.

גאלב מג'אדלה: אדוני היושב-ראש - - -

גדעון סער: מאחר שיש הסכם בין הממשלה לבין המציע, אין לי הצעה אחרת.

גדעון סער: מי שרוצה להסיר את הנושא מסדר-היום, יצביע נגד.

גדעון סער: אני עובר להצבעה.

גדעון סער: הצבעה מס' 8 בעד ההצעה להעביר את הנושא לוועדה – 12 נגד – אין נמנעים – אין ההצעה להעביר את הנושא לוועדת הכספים נתקבלה.

גדעון סער: תודה.

גדעון סער: 12 בעד, אין מתנגדים ואין נמנעים.

גדעון סער: אני קובע שההצעה לסדר-היום מס' 1054 בנושא: מצבו הכספי הקשה של ארגון ההצלה זק"א, של חבר הכנסת מיכאלי, תועבר לוועדת הכספים.

מיכאל נודלמן: אני מבקש להוסיף את שמי לפרוטוקול.

גדעון סער: חבר הכנסת נודלמן מודיע לפרוטוקול, שאף הוא תומך בהעברת ההצעה לוועדת הכספים.

גדעון סער: אינני משנה את תוצאות ההצבעה.

גדעון סער: הודעה לסגן המזכיר.

נאזם בדר: ברשות יושב-ראש הישיבה, הנני מתכבד להודיעכם, כי בהתאם לסעיף 142ב לתקנון הכנסת, מודיע חבר הכנסת אביגדור ליברמן, לאחר שמונה אמש לשר בממשלה, על העברת הצעות החוק שיזם לחבר הכנסת יצחק אהרונוביץ, כמפורט להלן: הצעת חוק הכניסה לישראל (תיקון – מאסר בפועל בעבירה של העסקה והסעה שלא כדין), התשס"ו-2006 - פ/1290/17; הצעת חוק שחרור על תנאי ממאסר (תיקון – ביטול שחרור על תנאי ממאסר עולם), התשס"ו-2006 - פ/964/17; הצעת חוק מרשם האוכלוסין (תיקון – הצהרת אמונים למדינה, לדגל ולהמנון), התשס"ו-2006 - פ/1295/17.

נאזם בדר: חבר הכנסת יצחק אהרונוביץ הביע את הסכמתו בכתב לשמש מציע הצעות החוק במקומו של חבר הכנסת אביגדור ליברמן, כנדרש על-פי התקנון.

נאזם בדר: כמו כן הונחה על שולחן הכנסת לקריאה טרומית הצעת חוק-יסוד: נשיא המדינה (תיקון – הפסקה זמנית של הכהונה ביוזמת ועדת הכנסת), של כמה חברי הכנסת.

נאזם בדר: ראשון החתומים הוא חבר הכנסת .

נאזם בדר: תודה.

גדעון סער: אני מודה לך, סגן המזכיר.

גדעון סער: היתר ההתייחדות ליגאל עמיר ואשתו [ "דברי הכנסת", חוב' ב', עמ' 3295.

גדעון סער: ]

גדעון סער: כבוד השר, אנחנו עוברים לתשובה על שתי הצעות לסדר-היום - אני רואה שלפחות אחד המציעים, חבר הכנסת רן כהן, נמצא כאן - בנושא היתר ההתייחדות ליגאל עמיר ואשתו, הצעות שמספריהן 1047 ו-1086.

קריאה: - - -

גדעון סער: אני לא יודע למה לא כתוב הרוצח, אבל זאת הכותרת שניתנה.

רן כהן: אני הדגשתי את זה בדברי - - -

גדעון סער: אני גם לא חושב שיש מישהו שלא יודע, אבל כדאי להגיד.

יעקב אדרי: אדוני היושב-ראש, חברי הכנסת, להלן תשובת שירות הביטחון הכללי, כפי שנמסרה: שירות הביטחון הכללי לא רואה כל סיכון ביטחוני למדינה במתן היתר לרוצח ראש הממשלה יגאל עמיר להתייחד עם אשתו.

יעקב אדרי: לאור האמור לעיל, ועל אף התיעוב מרוצח ראש הממשלה רבין, זיכרונו לברכה, אושרה בקשתו והותר לו להתייחד עם אשתו לכמה שעות.

יעקב אדרי: תודה.

גדעון סער: תודה לשר.

גדעון סער: מה השר מציע?

רן כהן: להעביר את הנושא לוועדה.

יעקב אדרי: אתם רוצים להתייחד עם הוועדה?

יעקב אדרי: בבקשה.

גדעון סער: לאיזו ועדה תיוחדנה ההצעות הללו לסדר?

אברהם רביץ: מעמד האשה.

רן כהן: ועדת הפנים.

גאלב מג'אדלה: זה שייך לבתי-הסוהר, לכן לוועדת הפנים.

יעקב אדרי: אני מציע להסתפק בתשובה שלי.

אביגדור יצחקי: ככל שאתם מדברים על זה יותר, אתם עושים מזה יותר ממה שזה.

רן כהן: חבר הכנסת יצחקי, לכן אני לא מציע להשאיר את זה במליאה, והסכמתי להעביר את זה לוועדת הפנים.

גדעון סער: אדוני השר, זה מקובל עליך?

יעקב אדרי: בסדר.

גדעון סער: אנחנו עוברים להצבעה.

גדעון סער: ההצבעה תהיה על העברה לוועדת הפנים.

גדעון סער: מי שבעד, מצביע בעד.

גדעון סער: מי שמתנגד, הוא בעד הסרה.

גדעון סער: הצבעה מס' 9 בעד ההצעה להעביר את הנושא לוועדה – 12 נגד – אין נמנעים – אין ההצעה להעביר את הנושא לוועדת הפנים ואיכות הסביבה נתקבלה.

גדעון סער: חברי הכנסת, 12 בעד, אין מתנגדים ואין נמנעים.

גדעון סער: אני קובע שההצעות לסדר-היום מס' 1047, של חבר הכנסת מיכאל איתן, ו-1086, של חבר הכנסת רן כהן, הועברו לדיון בוועדת הפנים ואיכות הסביבה של הכנסת.

גדעון סער: הסכנה הטמונה במגמה לעשות שינויים תכופים בשיטת הממשל ["דברי הכנסת", חוב' ב', עמ' 3293.

גדעון סער: ]

גדעון סער: חברי הכנסת, אנחנו עוברים לסעיף האחרון על סדר-היום, והוא תשובת השר על ההצעה לסדר-היום של חבר הכנסת יעקב כהן, שמספרה 1068, בנושא: הסכנה הטמונה במגמה לעשות שינויים תכופים בשיטת הממשל.

גדעון סער: בבקשה, אדוני השר.

יעקב אדרי: אדוני היושב-ראש, חברי הכנסת, ועדת השרים לענייני חקיקה אישרה ביום 15 באוקטובר 2006 את הצעת החוק של חבר הכנסת אביגדור ליברמן בנושא שינוי שיטת הממשל.

גדעון סער: גברתי יושבת-ראש ועדת הכנסת, האם יש משהו שאת רוצה להעיר לפרוטוקול?

רוחמה אברהם-בלילא: לפרוטוקול, כלפי יושב-ראש הישיבה, על כך שלא הופיע ליום העיון בעניין חוק ההסדרים.

רוחמה אברהם-בלילא: אתה כיושב-ראש האופוזיציה היית חייב להיות שם.

גדעון סער: ללא ספק אני אלמד כל דבר שהחסרתי מהפרוטוקול, שאני מניח שהתקיים.

רוחמה אברהם-בלילא: ודאי שתצפה בערוץ הכנסת.

גדעון סער: בהחלט.

גדעון סער: אם יהיה שידור חוזר.

גדעון סער: בבקשה, אדוני השר.

גדעון סער: אני מתנצל.

יעקב אדרי: במהלך כנס החורף ראש הממשלה יפעל לגיבוש הסכמה פרלמנטרית רחבה ככל שניתן, על מנת להביא לשינוי שיטת הממשל בישראל ולהנהגת חוקה לישראל.

יעקב אדרי: לא ייתכן מצב של חוסר יציבות שלטוני תמידי, של חוסר משילות ושל חוסר יכולת להניע תהליכים ארוכי טווח.

יעקב אדרי: הכנסת חייבת לגבש הסכמה רחבה של כל סיעות הבית על דרך יעילה להנהיג כאן מערכת שלטונית יציבה.

יעקב אדרי: חבר הכנסת כהן, רוצים שזה יהיה בהסכמה של כל סיעות הבית.

יעקב אדרי: להגיע להסכמה על שיטת ממשל אשר תהיה מקובלת - -

גדעון סער: חבר הכנסת כהן, אתה מוכן שזה יהיה בהסכמה של כל סיעות הבית, עם זה אין לך בעיה?

יעקב כהן: ברור.

יעקב אדרי: - - על כולם: יהודים, דתיים, חילונים, ערבים, קבוצות מיעוטים וכו'.

יעקב אדרי: הכנסת הזאת תפעל לכונן חוקה בישראל אשר מטרתה, בין היתר, לייצב את המערכת הפוליטית בישראל.

יעקב אדרי: זה חשוב לכולנו.

יעקב אדרי: ראש הממשלה הדגיש, שהצעות החוק הללו הן תחילתו של תהליך שרובו ייעשה בוועדת החוקה, חוק ומשפט, בראשותו של חבר הכנסת מנחם בן-ששון.

יעקב אדרי: אגב, הוא כבר התחיל בהידברות עם כל סיעות הבית, סיעה אחר סיעה.

יעקב אדרי: ברצוני להדגיש בפני כל חברי הבית הזה, כי נושא שינוי שיטת הממשל הינו הכרחי ומהותי לעתיד מדינת ישראל, וחשוב כי ההסכמה תהיה רחבה ככל שניתן.

יעקב אדרי: אני מקווה ומייחל, כי בשיתוף פעולה של חברי הוועדה וחברי כנסת נוספים, נגיע בסופו של דבר לנוסח מוסכם על כל חברי הכנסת, נוסח אשר יביא בשורה אמיתית לכל תושבי מדינת ישראל, על כל מגזריה וגווניה, ובא לציון גואל.

יעקב אדרי: תודה.

גדעון סער: מה השר מציע?

קריאה: ועדת החוקה.

יעקב אדרי: או להסתפק בהצעה שלי.

יעקב כהן: מסתפק.

גדעון סער: זה באמת דבר יוצא דופן.

גדעון סער: אם כך, אין הצעה אחרת.

אברהם רביץ: אם מסתפק אין הצבעה.

גדעון סער: אין הצבעה ואין הצעה אחרת.

גדעון סער: אם כך, אני קובע שהנושא הוסר מעל סדר-יומה של הכנסת.

גדעון סער: חברי הכנסת, תם סדר-היום.

גדעון סער: הישיבה הבאה תתקיים מחר, יום רביעי, י' בחשוון התשס"ז, 1 בנובמבר 2006, בשעה 11:00.

גדעון סער: ישיבה זו נעולה.